गुड़गांव. कांग्रेस के वरिष्ठ नेता विद्याचरण शुक्ल की बड़ी आंत में संक्रमण फैल गया है। उनकी बिगड़ती सेहत पर चिकित्सकों की टीम लगातार नजर रखे है। उनकी देखरेख के लिए मेदांता अस्पताल में 16 डॉक्टरों की टीम तैयार की गई है।
डॉ. यतिन ने बताया कि शुक्रवार देर रात अचानक उनकी हालत खराब हो गई। बड़ी आंत में, जहां गोली लगी थी, संक्रमण फैल गया है। इंफेक्शन दूर करने के लिए एंटीबायोटिक दवाओं की हाई डोज दी जा रही है। लगातार सेहत में सुधार को देखते हुए चिकित्सक वेंटिलेटर से हटाने की तैयारी कर रहे थे। देर रात उनकी हालत बिगड़ती देख इसे टाल दिया गया है। छत्तीसगढ़ में नक्सली हमले में गंभीर रूप से घायल होने के बाद से वे मेदांता में भर्ती हैं।
hin_Deva hin_Deva